Държавен вестник, бр. 70, 2002 г., стр. 68

С Т Р .  68
Д Ъ Р Ж А В Е Н   В Е С Т Н И К
Б Р О Й  70
МИНИСТЕРСТВО
НА ЗЕМЕДЕЛИЕТО И ГОРИТЕ
НАРЕДБА № 27
от 10 юли 2002 г.
за регистрация и идентификация на пчелните
 семейства
Чл. 1. С тази наредба се определят:
1. условията за регистрация на обектите
(пчелините), в които се отглеждат пчелните
семейства;
2. редът и начинът за идентификация на
пчелните семейства;
3. задълженията на ветеринарномедицин-
ските органи, физическите и юридическите лица
при извършване на дейностите по т. 1 и 2.
Чл. 2. Регистрацията на пчелините и иден-
тификацията на пчелните семейства в тях имат
за цел:
1. гарантиране на здравословното състояние
на пчелните семейства, ограничаване разпро-
странението на заразни заболявания по пчели-
те и успешно провеждане на държавната про-
филактична програма;
2. гарантиране на качеството и безвредност-
та на пчелните продукти.
Чл. 3. Регистрацията на пчелините и иден-
тификацията на пчелните семейства се извър-
шва от органите на Националната ветеринар-
номедицинска служба (НВМС) или от лицензи-
раните частнопрактикуващи ветеринарномеди-
цински специалисти.
Чл. 4. (1) Пчелините се регистрират, а пчел-
ните семейства се идентифицират чрез марки-
ране на кошерите.
(2) Маркирането се извършва по средата от
лявата странична стена на кошера върху бяло
поле с размери 4/0,8 см с поставяне на иденти-
фикационен номер чрез обгаряне; номерата за
всеки регион се определят и регистрират в
НВМС; при многокорпусните кошери на всеки
корпус се маркира номер, еднакъв с идентифи-
кационния номер на кошера.
(3) Всеки идентификационен номер включ-
ва означението BG и код. Първите две цифри от
кода са номерът на региона (от 01 до 28), след
тях—пощенският код на общината (селището),
където е разположен пчелинът, номерът на пче-
лина (собственика) съгласно поредната му ре-
гистрация в общината и след тире —поредният
номер на пчелните семейства в пчелина.
(4) Идентификационният номер на кошера
не се променя до износването или разрушава-
нето на сандъка. Той може да бъде поставен
върху нов кошер само когато в него е поставено
пчелното семейство, обитавало износения или
разрушения кошер.
Чл. 5. Доставката и разпределението на уре-
дите за маркиране на кошерите за отделните
области се организира от Главно управление
(ГУ) на НВМС за сметка на собствениците на
пчелини.
Чл. 6. (1) След маркирането на пчелните се-
мейства номерът на всеки кошер се записва във:
1. личния регистър на собственика;
2. дневника на пчелина;
3. регистъра на ветеринарномедицинския
участък;
4. регистъра на районната ветеринарноме-
дицинска лечебница (РВЛ);
5. регистъра на РВМС, който се води на хар-
тиен и електронен носител;
6. регистъра на ГУ на НВМС.
(2) В регистрите по ал. 1, т. 1, 3, 4, 5 и 6 се
съхранява следната информация:
1. идентификационен номер на пчелина;
2. населено място;
3. ветеринарномедицински участък;
4. РВЛ;
5. РВМС;
6. собственик и адрес на пчелина.
Чл. 7. (1) При наличие на остро заразно за-
боляване или принудително убиване на пчел-
ното семейство идентификационният номер се
отписва от ветеринарния лекар, контролиращ
ветеринарния участък, и писмено се уведомява
РВЛ за диагнозата.
(2) При смърт на пчелното семейство по
други причини кошерът може да се засели от-
ново, без да се промени идентификационният
му номер, като се отбележи в регистъра на соб-
ственика и регистъра на ветеринарния участък.
Чл. 8. (1) Ветеринарният лекар, който отгова-
ря за съответния ветеринарен участък, след мар-
киране на кошерите подава информация, подле-
жаща на вписване, до съответната РВЛ, която се
изпраща в компютърния регистър на НВМС.
 (2) В регистъра на ГУ на НВМС се събира,
обработва и съхранява информация за регист-
рацията на пчелините и идентификацията на
пчелните семейства.
Чл. 9. Собствениците на пчелни семейства
оказват съдействие на компетентните органи
при идентифицирането и извършват следното:
1. водят регистър, в който вписват:
а) номерата на пчелните семейства;
б) новосъздадените, закупените и продаде-
ните пчелни семейства;
в) умрелите пчелни семейства с посочване
на датата и причините за смъртта;
г) извършените профилактични мероприятия,
приложените лекарствени и други средства;
д) придвижване на пчелните семейства из-
вън пчелина, като се посочват номерата на
кошерите и датата на придвижването, обектът,
от който идват или отиват;
2. уведомяват ветеринарния лекар на съот-
ветния участък за:
а) новозакупени пчелни семейства и смърт
на пчелни семейства—в 5-дневен срок;
б) новосъздадени пчелни семейства—в 30-
дневен срок;
3. предоставят регистъра по т. 1 за проверка
от държавните ветеринарномедицински органи.
Чл. 10. (1) Пчелините, в които се отглеждат
пчелните семейства, се вписват във: